tara keely 2709 Price - $338.00 tara keely 2709 best bridal gown [tara-keely-2709] JLM Couture online dress in tomtonbridals.com
Home :: JLM Couture :: tara keely 2709 best bridal gown Werk lockdown in SA? - Forum Topic
Total Replies: 249 181
Total Views: 83 121 322
Forums / 2. FAQ & General Chat / Werk lockdown in SA?
replies: 136 828
views: 39 272 160
Werk lockdown in SA?
23 Apr 2020 @ 07:01:40 am
Op ander drade en ook ander platforms word daar verwys na dat dit verstaanbaar is dat nie alle mense in afsondering kan lewe nie, aangesien hulle fasiliteite nie soos ander sin is nie....miljoene wat in informele nedersettings bly. Goed en wel as ons aanvaar hulle kan nie vir 3 weke afgesonder bly nie.....maar mors ons land dan nie ons tyd en geld om iets soos n lockdown in te stel nie? N lockdown sal slegs werk as daar naby aan 100% samewerking is....nie 30% of wat die geval nou ook al is nie. Soos dit nou gaan word virus net in die "wel af" areas bekamp deur lockbown. In areas soos informele nedersettings waar daar nie gehoor gegee word nie omdat huise en verblyf onaangenaam is, gaan verspreiding van virus normaalweg aan. Die dag as lockdown opgehef word kom alle mense weer na die stede toe aangesien dit die plek is waar die meeste werksaam is en dié wat in afsondering gelewe het kom in aanraking met diè wat nie in afsondering gelewe het nie.....en daar gaan dit weer aan. Volgens my vertraag hierdie lockdown net die verspreiding dan tydelik in stede. Virus gaan nie uitgewis word nie, want leef in issolasie in SA is feitlik "onmoontlik" . Is dit nie maar beter om alle lockdown maatreels op te hef nie en gewoon aan te gaan....net meer met beskerming en social distancing? Ongelukkig het ons land nie die "fasiliteite" om lockdown te implementeer nie en diè min geld wat ons het ook besig is om te mors op iets wat nie werk nie.
23 Apr 2020 @ 07:23:01 am
Daar was gister 'n bespreking op KFM oor die onderwerp. Blykbaar is daar 'n skrywe van een of ander Dokters Forum aan die President gestuur om die lockdown te staak wees die feit dat daar nie 100% voldoen word deur informele nedersettings / hoe digtheidsones aan die regulasies nie. of dit sal werk is 'n ope vraag.
ek persoonlik dink dis 'n death sentence.
23 Apr 2020 @ 07:43:46 am
Lockdown werk vir Elmarie want nou kon sy my sovêr kry om goed by die huis wat haar lankal pla uit te sorteer. 😁
In my area in Durban het die oorgrote meerderheid van die mense die lockdown gehoorsaam en as jy met mense praat sal ons nie hierna weer dieselfde lewenswyse as tevore handhaaf nie. So om daardie rede het lockdown gewerk om mense se denke te verander.
Of ons lewe vir altyd sal verander is ek nie so seker van nie want ons ou geheue hou nie vir lank nie dan is dit maar terug na die oue.
23 Apr 2020 @ 08:28:40 am
As daar leeus buite rondloop en jy word verbied om daar te gaan rondloop, sal meeste mense die verbod gehoorsaam omdat hulle glo aan reëls om 'n gemeenskap te organiseer en ook omdat hulle die nodigheid daarvan insien. Sommiges sal dit ignoreer om watter redes ookal en dan gaan van hulle gevang word.
Die leeus loop steeds buite rond maar nou word die verbod opgehef en sommige mense gaan loop steeds nie buite rond nie omdat hulle die gevaar besef en in beheer van hulle eie veiligheid wil wees. Ander gaan loop wel buite rond omdat hulle dink as die reëls hulle toelaat is dit waarskynlik veilig of sommer net omdat hulle nie juis geneig is om vir hulleself te dink nie of hulle het dalk nie 'n keuse nie omdat hulle nie meer kos het nie en van hulle word gevang.
Elkeen besluit dus maar vir hom/haarself hoe veilig elkeen wil wees en die noodlot behandel hulle daarvolgens.
23 Apr 2020 @ 09:04:28 am
Ekonomiese aktiwiteit is al oplossing. Vyf biljoen gaan net ‘n klein rukkie hou, en wat dan? Dan gaan die anargie wat nou uitgestel word deur die toelaes om ons losbars en die land verwoes.
Hoe gouer die massas selfversorgend word, hoe gouer sal normaliteit terug keer.
Voordat dit egter kan gebeur moet die ANC se selfvernietegende denkrigting eers ‘n ommekeer moet maak.
As voorbeeld, toerisme se finansiele hulp gaan net aan swart bemagtigde instansies. Blanke operateurs en verblyfplekke wat duisende swartes in diens het word nie gehelp nie. Daardie swart werknemers bly dus werkloos. Absolute sinnelose besluitneming.
Wyn uitvoere word gestaak. Betrokke entrepeneurs se kontantvloei droog gevolglik op. Swart werknemers ly daaronder.
1,3 biljoen Rand word per dag prysgegee aan tabak verwante belasting inkomste. Draai die eendjies wat die goue eiertjies le se nekke om. Wie het dan belastinginkomste nodig as jy geld kan leen.
En so kan mens aan gaan.
Irrasionele besluite word geneem deur regeringslui wat uit voeling is met mense op voetsoolvlak.
Die beeld kom in my gedagtes op van ‘n tuinier wat na sy eerste dag van werk die volgende week se dagloon wil leen.
23 Apr 2020 @ 09:26:04 am
Ek glo dit het gewerk.
Dit het mediese personeel kans gegee om dinge in plek te sit vir die griep seisoen wat kom.
Die virus is hier. Hy gaan nog jare hier wees.
Totale lockdown is onmoontlik. Iemand het gepraat van 30% is gehoorsaam. Neewat ek glo 80%+ was gehoorsaam.
Ek trek pak klere en das aan vannaand om te hoor wat is ons parool voorwaardes en ek Glo dit gaan werk. Daar gaan nogsteeds mense siek word. Daar gaan nogsteeds mense doodgaan.
Onthou, hierdie is nie die regering se skuld nie, ons weet waar dit vandaan kom.
23 Apr 2020 @ 10:54:13 am
Nee dit werk nie......
Ons Suid Afrikaner hou nie van dissipline of reëls nie, ons wil eers sien en n klomp hoekom vra vra voor ons leer.
Dan wil ons sê hoe dit moet gedoen word, maar ons doen dit self nie.
Kyk ander lande, daar is reëls en dissipline en hul luister.
Dis een van die redes hoekom my kinders oorsee is, oor dissipline.
Ek het hul dissipline geleer en daar hoef hul dit nie te doen nie, in die skool is nie by die werksplek op die pad, want as jy dissipline het sal jy die reëls nakom.
Los hulle dat hul vrek soos vliëe sou my oorlede Oupa gesê het.......
Ja my kind.....
23 Apr 2020 @ 11:37:44 am
Have read an article sent out by professors at Groote Skuur hospital. As mentioned above the virus will spread but the lockdown is to reduce the upward curve of the spread and not to stop it. This is so hospitals and care facilities can cope with the rate of infection, the aim not being to contain infection spread alltogether.
23 Apr 2020 @ 16:29:31 pm
die lockdown het vir SA tyd gekoop "hopelik" sal die Mediese wereld in SA beter voorbereid wees as die kurwe opwaarts versnell...
23 Apr 2020 @ 18:01:39 pm
Ek kyk so nou en dan na die Covid syfers wereld wyd en dit vertel n baie interessante storie.
Ek weet dit verander die heel tyd. Maar, as ek na die syfers (van net n paar lande) kyk is daar twee goed wat my oog vang: Die een is hoe die "recovery" syfers in lande verskil. Duitsland (66%), Australia (74%) en NZ (71%) het n baie goeie recovery rate en die GROOTBEK nasies soos die VSA (10%) en Engeland (0.277%) het n verskriklike lae recovery rate. Veral Engeland.
SA is op 29%. Maar, die tweede ding wat my oog vang is n land soos Zimbabwe, hoe akkuraad is daardie syfers?
23 Apr 2020 @ 20:08:18 pm
Sommige lande het ook nie meer blykbaar sterftes agv hartaanvalle en derglike siektes nie.....dan wonder mens oor lae recovery %
24 Apr 2020 @ 06:41:35 am
Zimbabwe, Lesotho.... ??? Ek wonder ook oor hul syfers.
N vrou het voor lockdown terugkom van Zim af Potties toe en sy is positief getoets.
Zim het blykbaar 172 sterftes aan Malaria gehad. ???
25 Apr 2020 @ 10:31:13 am
Ek kom agter onder my vriende kring hierdie lockdown begin nou lelik aan hul byt....veral die met eie besighede wat n verpligting het teenoor hul werkers. Al mag van ons essential werk doen....dis nie altyd genoeg om uitgawes te dek nie. Mens merk ook op dat nie essential besighede hul lyne drasties verander, net om hopenlik n cashflow in te kry om kop bo water te hou. In die kamp bedryf is daar ook besighede wat daai rigting beweeg. Ek dink aan plekke soos Canvas and alluminium Concepts wat maskers maak en sien vanoggend Campworld by Waterkloof maak sanitizing tonnels.
25 Apr 2020 @ 11:02:57 am
Dis 'n goeie ding. Ons is eintlik maar in 'n oorlog-gelyke situasie en gedurende oorloë het baie fabrieke hulle produksie na oorlogsbehoeftes verskuif, vrywillig of gedwonge, maak nie saak nie. Daardeur het van hulle baie geld gemaak. Dink maar aan Krupps in Duitsland en Willeys in die VSA. Na die oorlog kon hulle weer terugkeer na hulle normale bedrywighede, baiemaal veel sterker as wat hulle voor die oorlog was. Dit sal goed wees as almeer van ons fabrieke dieselfde doen, nou dat hulle hopelik weer sal toegelaat word om te opereer. Daar is wel al ook op hierdie Forum genoem dat ons sekere hindernisse in ons land het, maar dalk kom daar ook nuwe wysheid omdat werkers begin besef 'n werksgeleentheid is 'n voorreg en nie 'n reg nie.
26 Apr 2020 @ 09:25:29 am
Ja...ek loer nou so na UK se getalle op worldometers. Tans staan hulle met 148377 gevalle, waarvan 127714 nog aktief is en waarvan 20319 as sterftes aangemeld is. Dit wys dat hulle maar 344 recovery gevalle gehad het????
Dan met huidige 127714 aktiewe gevalle waarvan slegs 1559 tans aangeteken is as ernstige gevalle....hoekom is recovery dan so laag en sterftes so hoog?
As dit die volgende 3 weke nog so volgens hulle statistiek gaan, behoort daar binnekort nog 125000+ mense dood te gaan en slegs miskien so 2000 te oorleef.
Met sulke getalle wonder mens watter ander getalle is nog geloofwaardig
26 Apr 2020 @ 09:54:27 am
Ek dink dis nogal 'n probleem om korrekte getalle te kry en die onbetroubaarheid daarvan is nie noodwendig omdat iets weggesteek word nie. Ons het al gehoor hoe die owerhede sukkel om die regte getalle te kry by slegs een ernstige ongeluk soos 'n busongeluk. Hoeveel temeer nie met die Covid 19 nie.
26 Apr 2020 @ 10:07:03 am
As dit probleem is om regte getalle te kry....hoekom publiseer? Om getalle te publiseer wat jy nie kan bewys nie sien ek dan as dieselfde as fake nuus versprei...watse waarde hou dit buitendien dan in? Enige iemand kan sien daar is fout met daai getalle.....en dis nie van 10% uit wat miskien moontlik kon wees nie....sommer net plainweg - dit maak nie sin nie
26 Apr 2020 @ 10:58:37 am
Die vraag is of inperking werk is S.A.
Ek sou sê dit werk in sekere gebiede. In Port Elizabeth steur mense derduisende hulle egter glad nie daaraan nie.
Inteendeel, ons moet bepaal hoeveel van die bevolking hulle self blootstel deur nie die reels te handhaaf nie, en dan besluit of die kool die sous werd is.
Inperking is die een kant van die verhaal. Hongersnood, plundering en massa opstande is die ander kant. Miskien verduidelik dit waarom die totale weermag ontplooi is.
My vraag is of die balans tussen die ekonomie en gesondheid nie heeltemal skeefgetrek word nie. Dit help nie ons beveg 'n virus en baie minder mense as ons pad sterftesyfer gaan dood nie, terwyl hongersnood en die gepaardgaande onwettighede terselfdertyd derduisende se dood veroorsaak nie. Ons weet mos korrupsie is kospakkie verspreiding se grootste struikelblok.
Ek dink Piet Croucamp is heel waarskynlik reg - volgende week gaan derduisende heeltemal wettig die strate invaar op soek na werk. Heel wettig, gemasker en op pad werk toe.
Dit help nie ons steek ons koppe in die grond soos 'n volstruis nie. Mense wat niks het om te verloor nie redeneer vanuit 'n desperate invalshoek. Ons moet die werklikheid daar buite in die informele nedersettings in die oë kyk. Om implementeerbare reels te maak vir gegoede mense is maklik. Om die massas te kry om onder hulle omstandighede daaraan gehoor te gee is 'n heel ander storie, en dit is nou die uitdaging. Reels moet eenvoudig, verstaanbaar en implementeerbaar wees, en dit is ons sin nie op die oomblik nie.
Lees gerus Netwerk24 se hoofberig.
26 Apr 2020 @ 11:06:40 am
Geert, sal jy geen getalle wou sien nie? Ek dink dit is beter om getalle te sien wat naastenby 'n aanduiding gee van wat aangaan as om heeltemal in die duister gelaat te wees. Dit is noodsaaklik vir die mense aan die bestuur van die krisis en dit bepaal ook die gedrag en samewerking van die bevolkings. Sonder getalle sou ons hoor baie mense gaan dood maar geen idee hê oor hoe ernstig die probleem eintlik is nie. Ons sal ook nie weet hoe veilig of onveilig ons spesifieke dorp of streek is nie. Ek verstaan jou frustrasie maar ons moet maar klaarkom met wat ons kan kry, dit wys darem 'n tendens op die minste.
27 Apr 2020 @ 06:49:21 am
Fred. Ja...ek sal hou van getalle, maar dan getalle wat betroubaar is. Maar getalle soos hierbo maak glad nie sin nie. Hoe moeilik is dit om aan te teken hoeveel mense positief getoets is en hoe moeilik is dit om te sien hoeveel mense het dood gegaan en hoeveel het gesond geword? Volgens UK word byna niemand gesond nie....byna almal gaan dood. Dan sê ek los liewer die statistieke want dis n klomp nonsens....ek glo niks meer van hulle getalle nie.....en daar is ook geen sin om dit te volg nie, wat word mens wys daaruit?
27 Apr 2020 @ 07:10:28 am
Ook lande soos Frankryk waar hul uitslae 45000 gesond geword het en 23000 dood....statistiek bewys hier dat sterftes meer as die helfte is as wat gesond geword het, maar hul lys wys dat van hul aktiewe positiewe gevalle wat 94341 is slegs 4682 kritiek is. Hoe kan jy meer as 50% sterftes kry uit 5% kritieke gevalle. Hulle uitslae kon net sin gemaak het sou kritieke gevalke hier by 50,000 gewees het.
Dieselfde met Italië. Uitslae wys amper 65000 herstel teenoor 27000 sterftes....neig na 50%. Maar van die 106000 aktiewe gevalle is slegs 2000 kritiek....minder as 2%. Met ander woorde van die ander 98% van sterftes moet dan kom uit mense wat nie kritiek is nie? Om daai sterfte/herstel verhouding te moet laat klop, moes daai 2000 ver oor die 50000 gewees het, want ook nie alle kritiekes sterf nie.
28 Apr 2020 @ 11:40:29 am
Werk die lockdown wel as almal gehoor gee ja as een groep by huis bly en ander maak wat hulle wil nee
30 Apr 2020 @ 12:34:39 pm
Op die dag wat hulle skole in Maart gesluit het, is daar 3x nuwe gevalle aangeteken. Gister is 354 nuwe gevalle aangeteken en daar word besluit om skole oop te maak. Hoofsaaklik eers net vir graad 7 en graad 12. Elke 2 weke wil hulle n graad bylas om skool by te woon....dit met die verwagtende stygende syfers, aangesien ons piek tydperk eers Augustes voorspel word. Met ander woorde soos syfers gaan styg, wil hulle skole voller prop. Dieselfde met vlakke......gevalle styg, maar vlakke daal. Werk dit nie in teenoorgestelde rigtings nie? Soos die getalle nou styg....mag al hoe meer mense nou werk en oopmaak
30 Apr 2020 @ 15:51:55 pm
En 'n maksimum van 40 leerlinge per klaskamer en nie meer as twee leerlinge per bank nie. Met ander woorde sosiale afstand van miskien 5 cm. Ek moet sê, soos ons aangaan, maak alles vir my net al minder sin.
30 Apr 2020 @ 16:38:21 pm
Hulle praat 16h30....sal sien wat nuutste planne is
30 Apr 2020 @ 19:52:04 pm
Voorlegging wat hul aan kabinet wil maak is dat matrieks en graad 7 eers 1 Junie begin. Sal sien wat die maand Mei vir ons inhou
01 May 2020 @ 10:00:43 am
Snaaks dat apartheid nog nie die skuld gekry het nie
01 May 2020 @ 10:19:49 am
Luister na Dlamini Zuma se toespraak laasweek.....apartheid het die skuld gekry van ons land se toestand
02 May 2020 @ 11:41:32 am
Dit is by twee geleenthede genoem.
02 May 2020 @ 11:48:25 am
Sit in Australia by familie, kry nie SA nuus
02 May 2020 @ 11:55:33 am
Jy moet ons maar vra.......
02 May 2020 @ 17:04:47 pm
Hier is baie nuus.............net bietjie onbetroubaar. Dan mag jy dan mag jy nie. Verskil maar van uur tot uur hang af van wie praat!!!!!!!!!!!!!!!!!!!!!
02 May 2020 @ 17:58:13 pm
Hier by my werk dit nie, Al wat n kind is, is in die straat.
Dan is hier tannies wat baie groot geword het wat ek nog nooit gesien het, wat nou stap 08h00.
Party gaan oor die tyd al is hul 100m van die huis af.
02 May 2020 @ 18:03:14 pm
02 May 2020 @ 18:06:17 pm
Ek moes vanoggend ATM toe gaan....die een by garage het nie gewerk nie....het toe Menlyn Mall toe gegaan. Was ongelooflik om te sien hoe die toue voor die klere winkels gestaan het.....ook voor ander winkels en die langste ry seker voor iStore. Dit was regtig baaaaie besig in die mall en strate was soos normaal. Ek verstaan ons het af geskaal na vlak 4.....maar dit gedoen met stygende syfers. Builders warehouse was blykbaar ook n malhuis gewees. Is mense besig om voorraad op te bou....voorsiening te maak sou ons weer terug gaan na vlak 5?
04 May 2020 @ 08:01:23 am
As ek kyk hoe lyk dit vanoggend in die werksektore en lees van die rekord getalle gevalle die afgelope paar dae, kan ek nie help om te dink dat afgelope 5 weke n mislukking was en n mors van tyd nie.
04 May 2020 @ 08:46:55 am
Dit wys mens....met samewerking kan dit gedoen word
04 May 2020 @ 08:56:30 am
Ja, dit is mense met die regte attitude. Met sulke mense kan jy dinge maak gebuer. My vrou se broer bly nou al daar vir 30 jaar. A.g.v. die nuus in die buiteland oor SA, Bel hy elke week om te hoor hoe gaan dit.
04 May 2020 @ 11:13:22 am
I agree. It all depends on the rate of infection and the target rate of infection, I believe the objective is to delay the peak to September 2020. We can do nothing about the spread, we can only attempt to reduce the rate/tempo of the spread. Also for every recovery the number of active cases comes down which obviously also helps to reduce the number of infected persons. If 100 existing cases recover and there are a 100 new cases there is no additional impact on the Health systems. We must make sure that the number of people requiring hospitalization and/or respirators can be accommodated by what can be provided by our health system.
It all depends on how well the rules of lockdown work and how well we adhere to them. If we keep the rate low (withing the target rate) we can move to the next level....at any time?
I also believe that any level change can not happen until at least the virus incubation period of 2-14 days has expired. So, earliest to move to level 3 is 14 May +++.
I also noticed that all the parking lots are full and all shops that sell any, I mean....ANY, essential items are open and ALL items are for sale.
There are hundreds of new joggers....my street is crowded by sudden new joggers and cyclists and dog runners...ai tog!. I desperately hope we don't see an explosion of infections in 14 days time!!!
Keep safe and keep healthy. Stay at home!
04 May 2020 @ 12:21:07 pm
Ek was nou net in 'n anderskleurige voorstad waar boumateriaal spot goedkoop is. Seker die lae huur wat hulle pryse so billik maak.
Ek het verby 'n klomp winkels gery. Daar was 'n ry mense van seker 150 meter lank wat gewag het om by 'n supermark in te gaan. Geen sprake van sosiale distansiëring nie. Almal staan styf teenaan mekaar. Ek twyfel of so veel as tien persent maskers opgehad het.
Die voorstad is anderkant die spoorlyn. Raai waar is 'n yslike padblokkade met 'n menigte beamptes? Vier honderd meter aan hierdie kant van die spooroorgang. Wat sê dit vir my?
Wetstoepassingsbeamptes wil nie in sekere areas werk nie, waarskynlik as gevolg van burgerlike ongehoorsaamheid en onbeheerbare getalle. Indien hulle kans gesien het sou hulle mos die oortreders gaan aaspreek het, maar hulle sal waarskynlik onwelkome weerstand ervaar indien hulle sou probeer.
Ek het 'n ruk gelede 'n verkeersbeampte gekonfronteer met die vraag waarom hy nie die onpadwaardige voertuie, selfs taxis sonder deure, oorkant die spoor gaan kaartjies skryf nie. Sy antwoord - "Daar mors ek my tyd. Hulle ignoreer mos wetgewing".
Nou vra jy my of die grendelstaat werk. Besluit maar self.
07 May 2020 @ 07:43:31 am
Ek lees dat SAB nou op die punt staan om 130miljoen liter bier weg te gooi....nader "sell by date"
07 May 2020 @ 08:14:09 am
Ek is nie oortuig dit is nodig nie. Ek het al bier in die kas gehad en dit eers na tien maande gedrink en ek kon niks verkeerds proe nie. Maar dan, ek is nie 'n geoefende bier of ander drinker nie, so ek sal nie weet of die alkahol dalk verslaan het nie.
07 May 2020 @ 09:36:54 am
Die probleem is nie dat die goed af gaan nie, maar dat wetgewing toelaat dat net 'n sekere volume bier by 'n brouery opgegaar mag word, daarna moet die oorskot elders gestoor word, en Brouerye se tenks is nou tot oorlopens toe vol, maar volgens inperkingsregulasies mag die bier nie na hulle eie pakhuise verskuif word nie, want drank mag nie vervoer word nie. Nou gaan miljoene rand se belasting geld alweer in die rioolsloot af.
Indien daar nie vinnig opgetree gaan word nie gaan 2000 mense by brouerye werkloos wees.
As die logika agter regulasie besluite tog net verduidelik kan word.
07 May 2020 @ 10:24:02 am
Ek sou sê meeste winkels kan veilig geopen word. Ons was gister by 'n groot mall hier, en by aldrie kruidenierwinkels sowal as Game het honderde meter lang toue mense gestaan en daar was geen sprake van sosiale afstand nie. Hoe kan winkels wat baie minder kliëente trek, nou 'n groter risiko as dit wees? Netso kan veiligheidsmaatreëls makliker toegepas word in 'n vervaardigingsomgewing. Die maatreëls lyk nie vir my altyd goed deurdink nie.
07 May 2020 @ 16:13:13 pm
Skuus....Kanneman is reg
10 May 2020 @ 08:28:53 am
12 May 2020 @ 13:48:14 pm
Bier raak beslis steil en as ek reg onthou so drie maande dan raak jy ontslae van dit. Ek het al n warehouse vol bier by die SAB brouery gesien wat weg gegooi gaan word. Die bottels word gehou, gesteriliseer en weer gebruik.
12 May 2020 @ 20:22:03 pm
Ek lees vandag dat die bier toe darem gered kon word.
Dit laat by dink aan die oorlede plaaswerker wat daar naby Goudini in 'n brandewyn tenk geval het.
Volgens sy familie het hulle hom vyf keer uit gehaal, maar hy het elke keer weer ingeduik, totdat hy na die laaste duikslag versuip het.
15 May 2020 @ 06:55:44 am
Ek lees op statistiek lys dat China se aktiewe getalle onder 100 gedaal het.....hulle staan tans op 91 aktiewe getalle vir die land
16 May 2020 @ 20:20:15 pm
17 May 2020 @ 12:19:21 pm
Waar lockdown werk is met gesinne. Het nog nooit soveel gesinne saam gesien stap/oefen in die strate nie. Is eintlik 'n belewenis en is goed om te sien en hoop dit sal so aanhou.